V y h l á s e n i e   p r e d k l a d a t e ľ a

K návrhu zákona č. .../2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov  boli predložené viaceré zásadné pripomienky v rámci medzirezortného pripomienkového konania. V rámci rozporového konania k zásadným pripomienkam sa nepodarilo odstrániť rozpory v nasledujúcich oblastiach:

Por. č.	Subjekt	Pripomienka	Typ	Stanovisko Ministerstva financií SR	
		Zásadné pripomienky k čl. I.			
1.	AZZZ SR
RÚZ SR
Klub 500	Rozsah subjektov verejného záujmu 
Všetky tri subjekty zhodne namietajú zaradenie veľkých podnikov medzi „subjekty verejného záujmu“ vzhľadom na nové požiadavky, ktoré budú musieť plniť v súvislosti s auditom účtovnej závierky. Zahrnutie veľkých obchodných spoločností do definície SVZ podľa návrhu zákona predstavuje zvýšenie administratívnej záťaže pre tieto subjekty nad rámec ich súčasných povinností, ako aj ich dodatočné náklady v porovnaní s obdobnými spoločnosťami v iných členských štátoch EU.
Novými požiadavkami subjektov verejného záujmu (SVZ) sú: 
- budú musieť mať zriadený Výbor pre audit,
- budú povinné meniť svojich audítorov, po  max. 10 rokoch budú povinné organizovať výberové konanie na audítora podľa pravidiel Nariadenia č. 537/2014.
- bude sa na ich vzťahovať dohľad Úradu pre dohľad nad výkonom auditu.
O audite účtovnej závierky SVZ bude audítor vypracúvať rozšírenú správu audítora, v ktorej bude musieť uviesť informácie, ktoré sa v správe audítora o audite ostatných účtovných jednotiek.
Ako alternatívu Klub 500 navrhuje ako subjekty verejného záujmu definovať len obchodné spoločnosti s majetkovou účasťou štátu.
Nová povinnosť audítora vypracovať rozšírenú správu audítora a uviesť v nej aj (často) senzitívne informácie nebude prispievať ku zvýšeniu konkurencieschopnosti veľkých obchodných spoločností.

Súčasne navrhujú naďalej zachovať požiadavku uhrádzať ročné príspevky vo výške 6 640 eur (resp. 6 000 eur) Úradu - aj pre veľké obchodné spoločnosti, hoci už nebudú definované ako SVZ.

	Z	
Smernica umožňuje členskému štátu zaradiť medzi subjekty verejného záujmu (ďalej len „SVZ“) pre účely auditu okrem subjektov, ktorých cenné papiere boli prijaté na obchodovanie na regulovanom trhu členských štátov,  úverových inštitúcií a poisťovní, aj ďalšie podniky, ktoré sú dôležité z dôvodu povahy ich podnikania, ich veľkosti, obratu alebo počtu ich zamestnancov. 
Ministerstvo financií považuje zaradenie veľkých obchodných spoločností medzi SVZ za dôležité v záujme investorov a ochrany spotrebiteľov. Audity týchto obchodných spoločností by mali mať primeranú kvalitu a je dôležité aby ich vykonávali štatutárni audítori a audítorské spoločnosti, ktoré podliehajú prísnejším požiadavkám kontroly kvality a dohľadu.

Rozpor trvá.	
		Zásadná pripomienka k čl. II.			
2.	RÚZ SR	Vloženie nového novelizačného bodu
RÚZ SR navrhuje limity pre povinný audit účtovnej závierky stanovené v zákone o účtovníctve upraviť tak, aby sa slovenská úprava priblížila limitom stanoveným smernicou. V súčasnosti sú tieto limity nastavené zákonom.

	Z	
Pripomienka je nad rámec predloženého zákona a úpravy, ktorá sa ním sleduje. 
Pri zvýšení hraníc až na ich maximálnu hranicu podľa smernice (t.j. zvýšenie cca o 440% oproti súčasnému stavu) dôjde k významnému zníženiu počtu auditovaných subjektov (pod 1%). Pri tak významnom zvyšovaní hraníc je pritom potrebné okrem zníženia administratívnej záťaže vziať do úvahy aj stratu výhod, ktoré audit prináša a najmä skutočnosť ako je strata kontroly vyvážená v systéme, ktorým sa zabezpečuje ochrana investorov a ostatných zainteresovaných strán.

Rozpor trvá.	

Vysvetlivky k použitým skratkám v tabuľke:
SVZ – subjekty verejného záujmu
AZZZ SR - Asociácia zamestnávateľských zväzov a združení SR
RUZ - Republiková únia zamestnávateľov